**Osobitná časť**

**K § 1 a prílohe**

Návrh nariadenia vlády v § 1 upravuje jeho osobnú pôsobnosť v súlade s § 113 ods. 1 zákona o štátnej službe a tiež platové tarify uvedené v Prílohe k nariadeniu vlády.

Na základe Kolektívnej zmluvy vyššieho stupňa v štátnej službe na rok 2016 sa platové tarify štátnych zamestnancov zvyšujú od 1. januára 2016 o 4 %.

**K § 2**

V ustanovení § 2 sa navrhuje zrušiť nariadenie vlády Slovenskej republiky č. 394/2014 Z. z., ktoré stráca účinnosť vydaním nového nariadenia vlády Slovenskej republiky, ktorým sa zvyšujú platové tarify štátnych zamestnancov od 1. januára 2016 o 4%.

**K § 3**

Navrhuje sa účinnosť nariadenia vlády tak, aby nariadenie vlády v súlade s  Kolektívnou zmluvou vyššieho stupňa v štátnej službe na rok 2016 nadobudlo účinnosť 1. januára 2016.

###